**Tartalmi kivonat**

Hallgató neve: **Hallgató Huba**

Dolgozat azonosítója: KÜKG/X/KX-2018/99

Dolgozat címe: A szolnoki virtuális logisztikai szolgáltató központ fejlesztési koncepciójának kidolgozása

Ipari konzulens: Konzulens Károly, forgalmi előadó

(Ipari Konzulens Kft.)

Egyetemi konzulens: Oktató Ottó egyetemi docens

A dolgozat tartalmának kb. 15-25 soros összefoglalása; a célkitűzések, a kidolgozás módszere és az elért eredmények ismertetésével. Példa:

A diplomaterv feladat a Szolnoki Virtuális Logisztikai Szolgáltató Központ (VLSZK) koncepciójának kidolgozása volt. A VLSZK egy alternatív megoldás lehet a térség mielőbbi bekapcsolására a magyarországi logisztikai szolgáltató központok hálózatába; létesítésének célja, hogy összefogja, és koordinálja a térségben található logisztikai szolgáltató vállalatok működését, és kapacitásaikat optimálisan használja fel.

A diplomaterv első részében a jelölt a szolnoki logisztikai körzet adottságait vizsgálja, bemutatva a szolnoki logisztikai szolgáltató központ jelenlegi helyzetét is. A térség áruforgalmi adatainak, közlekedési kapcsolatainak és gazdasági jellemzőinek elemzése után rámutat a logisztikai szolgáltató központ létesítésének indokoltságára.

A második rész a logisztikai szolgáltató központ alternatív megoldását jelentő VLSZK felépítését és működését, valamint a hozzá kapcsolódó virtuális raktár koncepcióját ismerteti. Végül a jelölt javaslatot tesz a koncepció gyakorlati megvalósítására a szolnoki logisztikai körzetben. Bemutatja a térségben meghatározó szerepű logisztikai szolgáltató vállalatokat, és a javasolt konkrét együttműködési formákat. A befejező rész a VLSZK legfontosabb elemének az irányítási rendszernek, a hagyományos logisztikai szolgáltató központok irányítási rendszerén alapuló koncepcióját ismerteti.